mteb/NusaParagraphTopicClassification huggingface dataset:
Bagi sabagean pasangan, nunda gaduh anak teh jadi salah sahiji pilihan anu disepakati ku duaan. Alasanna rupa-rupa, aya nu sabab boga kasibukan masing-masing nu teu bisa ditinggalkeun, sabab teu siap sacara finansial, teu siap sacara mental, jeung sajabana. Malahan mah aya nu komitmen kitu teh sabab nempo kasiapan pasangan anu butuh keneh waktu dina prosesna. Mantak, teu saeutik pasangan nu tos nikah nunda gaduh anak, ngesampingkeun sagala rupa tuntutan sosial di lingkunganna. Hal ieu teh teu jadi hal negatif, malahan mah jadi hal positif nu dipandang perlu sabab merhatikeun kasiapan pasangan nu bersangkutan. Emang hal ieu masih jadi hal tabu di mata masyarakat umum.
Waktu Didi keur jalan-jalan jeung indungna di mall, teu kahaja manéhna nempo pamaén bal karesepna di dinya. Kusabab Didi éra, manéhna ukur bisa lalajo ti kajauhan. Didi saleresna hoyong pisan menta tanda tanganna, eta sababna manehna wani-wani ngadeukeutan manehna jeung menta tanda tanganna. Tapi masalah saterasna, manehna teu mawa pulpen jeung kertas, tapi kabeneran si idola teh mawa pulpen, terus masang tanda tangan na kana baju Didi. Didi bungah pisan pendak sareng pamaén sepak bola karesepna, sareng tiasa nampi tandatanganna sanaos anjeunna nyerat dina kaos Didi. Sanggeus ieu, Didi moal nyeuseuh eta baju sarta bakal ngagantung di kamar salaku pajangan ameh anjeunna tiasa ningali eta tanda tangan unggal poe.
Milih panci jeung kagiatan masak mangrupa kagiatan anu raket patalina jeung kabutuhan sapopoé, nyaéta dahar. Sarerea pasti geus ngagunakeun parabot dapur pikeun masak, sahenteuna paragi cai ngagolak atawa mie instan teh asak. Tangtu, genah masak ditangtukeun ku parabot masak jeung suplai sadia.Pasti rék masak maké loyang kualitas luhur. Panci anu saé tiasa ditingali tina bahan anu ngadamel loyang. Panci biasana dijieun tina logam sabab bahan ieu bisa ngalirkeun panas ogé alatan sipatna salaku konduktor. Bahan anu biasa dianggo pikeun nyieun panci nyaéta alumunium, beusi, waja sareng ayeuna aya ogé panci anu didamel tina bahan baja karbon. Panci sorangan mangrupikeun salah sahiji jinis alat masak anu didamel tina logam.
Mun aya babaturan atawa kulawarga nu nuju ngiringan pertandingan olahraga, yuk urang sabisa mungkin nonton! Sabab, dukungan teh berharga jeung berpengaruh pisan bagi mental jeung psikologis atlet. Biasana mun aya babaturan nu deukeut nonton pertandingan teh sok langsung nambah sumanget jeung naekkeun percaya diri jadi nunjukkeun nu terbaik. Komo mun nonton na bari mawa apresiasi jeung ngucapkeun selamat mah, pasti ngarasa bangga pisan ka kamampuanna dina nguasai arena pertandingan. Jadi, mun aya babaturan atawa kulawarga nu tanfing olahraga, yuk semangatan! Urang ramekeun pertandinganna ku cara ngadukung ti sisi arena! Berekeun dukungan psikologis supaya bisa ningkatkeun rasa percaya dirk kana kamampuanna!
Amalan nu paling disarankeun jang umat muslim nyaeta sodakoh. Ari waktuna mah bisa iraha wae, tapi sodakoh Subuh mibogaan kautamaan sorangan nu bakal ngadatangkeun barokah jang jelema nu ngamalkeunna. Tapi aya cara-cara sodakoh nu dianjurkeun ku Rosululloh. Nu kahiji kudu ngaheulakeun dulur-dulur urang nu ngabutuhkeun. Hal ieu lantaran mere sodakoh oge bisa jadi salah sahiji cara jang mertahankeun atawa ngaraketkeun hubungan kulawarga. Nu kadua nyalurkeun sodakoh ka dulur nu keur musuhan. Hal ieu ku sabab sodakoh bisa jadi cara nu alus jang ngalawan hate nu angkuh. Nu terakhir, Rosululloh nyarankeun ngameh harta nu diberekeun teh dimeunangkeun sacara halal atawa mangrupakeun barang nu sae.
AC (Air Conditioner) nyaéta mesin anu dijieun pikeun nyaimbangkeun suhu jeung kalembaban hawa di hiji rohangan. Alat ieu dianggo pikeun niiskeun atanapi panas, gumantung kana kabutuhan. Sanajan kitu, AC mindeng disebut AC sabab leuwih dipaké pikeun niiskeun kamar. Sanajan AC mangrupa produk téknologi modern, konsép AC geus dipikawanoh saprak Abad Pertengahan, nyaéta dina jaman Romawi Kuna jeung Persia. Willis Haviland Carrier jadi jalma kahiji anu nimukeun AC modéren skala badag anu ngagunakeun énérgi listrik dina taun 1902. Sakumaha ngaranna, AC, AC miboga fungsi pikeun nyegerkeun hawa di hiji rohangan sangkan karasa tiis, nyaman. jeung cageur. Aya tilu hal anu bisa dikondisikeun atawa diatur ku ngagunakeun AC, nyaéta suhu, kalembaban, jeung kabersihan udara.
Duhung ieu mangrupa salah sahiji pakarang pangkolotna dayak ngaju ot danum. Senjata ieu mangrupa pakarang ritual malah geus aya samemeh jaman mandau, dimana dina sababaraha carita disebutkeun yen pakarang ieu dipake ku inohong dayak ngaju ot danum, saperti carita sahawong ngalawan raja iblis anu loba dahar manusa. Duhung, anu mangrupa pakarang masarakat dayak ngaju, katelah pakarang anu dipake pikeun serangan jarak dekat. Leutik ukuranana, teu saperti pedang, pakarang ieu mangrupa pakarang tusuk basajan tur stabbing jeung bilah simetris. Kusabab eta aranjeunna sering mawa eta dina kagiatan moro pikeun ngajaga diri tina serangan sato liar dina jarak anu dekeut.Salian ti dipaké pertahanan diri ti musuh, ieu pakarang dayak anu nyarupaan keris dipake ku masarakat pikeun moro jeung tani. Tapi kiwari ngan bisa dipiboga ku pisur atawa kapala adat masarakat dayak.
Salah sahiji fungsi ayana lembaga adat atawa tokoh adat nyaeta ngajaga wibawa jeung harga diri daerah na. Teu meunang aya sasaha oge anu ngalakukeun aktivitas atawa ngabahas sesuatu anu ngagogoreng daerah na, kukituna sarua urang salaku warga adat na oge ulah sakali kali oge ngagogoreng batur atawa daerah batur kusabab ieu sarua jeung ngogogoreng daerah atawa wilayah urang sorangan. Sabenerna aya sababaraha peran atawa fungsi tokoh adat di indonesia, salah sahijina deui nyaeta sabage penyambung aspirasi warga masarakat di daerah na ka pamingpin anu di luhur saperti ka kapolri lamu eta kaitanna dina kaamanan tindakan kriminal atawa ka mentreri jeung presiden lamun dina cakupan anu leuwih gedena.
Lamun urang ningal aya batur anu meunang kasusah, kita kedah mikir anu sae. Mugia ieu musibah teh janten cara supados manehna janten jalmi anu leuwih sae ka hareupna, jeung tiasa ngajadikeun manehna ningkat derajatna di hareupeun Alloh. Lamun urang ningal rerencangan urang meunang kabungah, urang kedah mikir anu sae. Manehna emang pentes meunang nikmat eta lantaran Alloh nyaaah ka manehna. Sabalikna, lamun urang anu meunang kasusah urang kedah nganggep yen urang mah loba keneh ngalakukeun dosa, matak pantes meunang ujian ku lantaran supados tiasa ngapus dosa-dosa kuring. Lamun urang nu meunang nikmat, urang kedah nganggap yen urang te teu pantes meunang nikmat ieu lamun sanes ku lantaran ti Alloh.
Seafood nu mirah meriah salah sahijina nyaeta lauk tongkol. Lauk tongkol teh teu disangka-sangka ka asup kulawargi lauk tuna oge, nganging upami ditingali tipangaosna benten pisan antara lauk tongkol sareng lauk tuna. Teu siga lauk nu biasana diical di pasar, lauk tongkol mah teu gaduh sisik janten gampil upami bade ngabersihan teh. Awakna warna biru poek metalik, panjangna kira-kira nu ageung saukuran 50 nika 60 cm, tur panonna gede belo. Lauk ieu teh gaduh tulang nu lumayan ageung janten kudu ati-ati upami ngadahar lauk ieu. Lauk tongkol biasa diical kiloan di pasar dibungkusan make koran atawa daun cau ngarah teu digembrong ku laleur.
Pagawe kantoran nyaeta jelema anu ngalakukeun pagawean kantor anu patali jeung eta tempat disebut kantor. Ari kantor nya eyaa unit organisasi anu diwangun ku enggon, tanaga staf, jeung operasi administrasi, pikeun mantuanpamingpin dina mamingpin sangkan jadi leuwih maju. Pagawe kantor ayeuna ngabogaan peran anu penting sareng salaku bagian anu penting dina kagiatan perusahaan modern. Gawe kantor nyaeta grup gawe anu sarua pentingna jeung widang lianna kayaning industri, tatanen, silaturahmi jeung angkutan. Dina ngalaksanakeun pagawean kantor, kagiatan administrasi merlukeun kagumantungan sistem antara jalma, tehnologi jeung prosedur pikeun nanganan data jeung informasi mimitian ti narima, ngumpulkeun, ngolah, nyimpen nepi ngadistribusikaeun atawa ngadistribusikaeun informasi anu tungtungna data eta anu bakal di pake paranti nyokot kaputusan keur kamajuan kantor atawa parusahaan atawa organisasina.
Tilu tips supaya dibabarikeun dina ngeusian soal-soal ujian sakola. Nu kahiji nyaeta diajar sing rajin jeung ngapalkeun materi-materi nu tos dipelajari salila sakola. Nu kadua nyaeta sholat tahajud di sepertiga peuting supaya dilancarkeun dina sagala hal, terutama dina hal ngeusian soal. Sabab, sagala doa nu di panjatkeun ka Gusti Allah SWT mah moal balik ku tangan kosong, pasti sagalana dikabulkeun, ngan tinggal nugguan waktu nu tepatna. Nu katilu nyaeta laksanakeun sholat dhuha samemeh asup ka ruang ujian. Biasana kan ujian mah sok rada siang tibatan sakola biasa, ku kituna sempetkeun urang laksanakeun sholat dhuha supaya dibabarikeun ngeusian soalna,jeung kenging nilai nu sesuai jeung harapan.
Poe ieu urang di ngahaja hudang isuk - isuk pisan, niat na poe isuk ieu urang rek milu ka tukang sayur dekeut imah jeuung mamah. Lamun ka tukang sayur kudu pisan datang na paisuk - isuk lantara mun beurang saeutik weh ges moal kabagean nanaon, paling kari sayurjeung buah panyesaan nu ges teu seger deui. Nepi di tukang sayur isuk keneh jadi loba keneh piliheun sayur jeung buah nu saleger. Mamah mutuskeun meuli kangkung rek masak tumsi kangkung. Pas keur milihan urang ningali tomat meuni seger garege kieu arasak warna na bereum. AKhirna urang meuli tomat sangkan ngke rek nyieun jus tomat di imah
Di sela-sela kuliah, abdi nyobian ngadirikeun usaha leuleutikan, nyarta usaha bidang kuliner. Abdi ngadamelan stup roti nu diical ka mahasiswa-mahasiswa di kampus abdi. Biasana mah saberes kuliah teh teras balanja bahanna. Terus langsung we ngaproduksi stup roti di kostan. Barang beres produksi, abdi nembe ngerjakeun tugas kuliah. Icalanna teh sok ditawarkeun ka rerencangan, oge dipajang unggal poe Minggu di Pasar Unpad. Hal ieu dilakukeun sabab abdi peryogi biaya kangge nambihan uang kuliah. Salian eta oge, abdi emang resep wirausaha ti nuju SMP keneh. Mimitina mah emang saalit beubeunangan nana, kaditu na mah alhamdulillah janten usaha nu matuh jeung tos gaduh seueur langganan.
Buah pir nyaeta salah sahiji bungbuahan nu boga khasiat seueur jang kasehatan. Vitamin C dina buah pir bisa kangge ningkatkeun stamina jeung daya tahan tubuh dina awak urang. Kandungan flavonoid, vitamin K, jeung tambaga bisa ngalawan peradangan jeung bisa nyieun awa leuwih seger jeung sehat. Kandungan serat dina buah pir bisa ngalancarkeun pencernaan jeung bisa ngastabilkeun berat badan urang. Buah pir oge ngandung zat nu ngabentuk kolagen nu ngajadikeun kulit leuwih sehat jeung terawat. Rasa buah pir nu tiis tur seger semu amis oge mantak ngeunah pisan di daharna teh. Buah pir oge dijual dimana-mana jadi babari mun bade meserna.
Eusi Kitab Injil dipercaya jadi pituduh hirup penting pikeun urang Kristen. Lamun ningal tina basa, kecap Injil asalna tina kecap Yunani ευαγγέλιον, euangelion, nu hartina warta alus. Kitab injil ieu mangrupikeun istilah anu dianggo pikeun ngarujuk kana opat buku mimiti Perjanjian Anyar dumasar kana kapercayaan Kristen. Opat kitab, nyaeta Injil Mateus, Injil Markus, Injil Lukas, sareng Injil Yohanes, disebut Warta Gembira, sabab urang Kristen percaya yen carita tina opat Injil anu puncakna dina pupusna sareng kebangkitan Yesus. Eta mangrupakeun carita-carita kasalametan Allah ka manusa nu boga dosa, sangkan manusa bisa mulang deui ka Allah nu sabenerna sarta bisa asup ka sawarga.
Cara maen game Point Blank babari, nu penting mah boga heula akunna jang login ka Point Blank jeung ngadownload gamena di website resmi Zepetto. Mun geus kitu tinggal pilih server, aya sababaraha server gumantung kana level atawa disebutna teh pangkat pamaen. Aya server beginner, publik, expert, jeung training. Mun nu karek maen mah disarankeun maenna di server beginner atawa training. Mun geus asup serverna, engke aya sababaraha mode tinggal millih, naha rek milih nu all weapon, atawa mode khusus siga shotgun, AWP, jeung nu sejenna. Mun geus milih mode senjatana, tinggal milih mode maenna, aya mode deatchmatch, jeung mode bomb mission. Mun deathmatch mah paloba-loba maehan musuh, mun bomb mission mah boga misi naha pasang bom, atawa nga defuse bom.
Carita sakedik salaku bubuka patarosan ieu, nalika kuring mendakan jodoh kuring… Sapertos, anjeunna mangrupikeun jalma anu dipilih ku Gusti janten jodoh kuring. Sumuhun, sarta tétéla yén sagalana ngan ngalir enteng, kawas alam brings kami ngadeukeutan sarta milik unggal lianna.

Sacara fisik, teu munafik lamun urang milih pasangan anu sakurang-kurangna tampan. Teu kudu geulis/ganteng, tapi sakurang-kurangna manehna boga hiji hal anu ngajadikeun urang katarik. Sabab ceuk paribasa, tina panon anyar turun kana haté.

Bisa jadi aya kriteria, tapi urang moal bisa maksa Alloh lamun kriteria urang pangalusna. Percaya pilihan-Na jauh leuwih geulis. Baheula kuring hayang boga pasangan anu jangkung badag, teu kurus tapi teu gendut oge. Taya kumis jeung bulu rapih. Eh, tétéla kuring meunang sabalikna ti kahayang kuring (fisik).
Upacara poean Tumpek Landep nyaéta perayaan anu diayakeun umat Hindu di Bali pikeun nyuhunkeun kasalametan Gusti dina wujud-Na salaku Sang Hyang Pasupati. Salian ti éta, hajatan ogé mangrupa rasa sukur kana karunia tina sagala kacerdasan jeung kaparigelan pikiran, sangkan bisa nyiptakeun hiji hal dina wangun barang-barang anu ngabantu kahirupan masarakat sapopoé, saperti motor, mobil, komputer, mesin, pacul. , péso, jeung sajabana. Kacerdasan jeung seukeutna akal pikiran dilambangkeun ku keris anu panonna seukeut tur mancung. Pusaka keris ieu kacida pentingna jeung ngandung harti. Ku alatan éta, upacara keris dilaksanakeun nalika Tumpek Landep lumangsung. Tumpek Landep biasanya diadakan setiap 6 bulan sekali pada saat Saniscara Kliwon wuku Landep. Dina prak-prakanana, barang-barang anu diciptakeun ku manusa anu mantuan dina kagiatan sapopoé bakal dipuja minangka wujud rasa sukur ka Gusti dina wujudna salaku Sang Hyang Pasupati.
Kumaha carana milih Blénder
Salajengna, kami bakal ngajelaskeun poin penting anu kedah diperhatoskeun nalika milih Blénder anu cocog sareng kabutuhan anjeun. Hayu urang tingali katerangan!
1. Pilih dumasar jenis
Di pasar, anjeun bakal mendakan blender tina sababaraha jinis. Unggal jenis boga fungsi béda. Nyaho heula bédana, teras saluyukeun kana kabutuhan anjeun. Sedengkeun pikeun pamakéanana, Blénder leungeun bisa dipaké pikeun nyieun bubur, krim kocok, puree, atawa ngaduk endog. Upami anjeun kabetot milarian rekomendasi Blénder tangan, kami parantos marios aranjeunna dina tulisan di handap ieu. Hayu, pariksa artikel.
2. Nengetan bahan jar dipaké
Kendi atawa bahan kendi anu digunakeun nangtukeun kakuatan Blénder. Salian ti plastik atawa kaca, ayeuna aya bahan anyar anu disebut tritan. Kendi kaca rélatif leuwih awét sarta higienis sabab teu ninggalkeun bau pikaresepeun. Sajaba ti éta, bahan ieu ogé mibanda daya tahan panas tinggi sahingga bisa halus bahan kadaharan panas. Sanajan kitu, blenders jug kaca umumna beurat. Kituna, Anjeun kudu mertimbangkeun fungsi ditawarkeun jeung beurat sakabéh Blénder nu
Sakumaha ngaranna nunjukkeun, bisnis online nyaeta bisnis anu dijalankeun ngaliwatan internet. Ieu ngandung harti yen kagiatan bisnis sapertos jual beli, palayanan palanggan, pamasaran, sareng sajabana dilaksanakeun sacara online. Narikna, anjeun tiasa ngajual rupa-rupa jinis produk ngalangkungan ideu bisnis online. Mulai ti barang, jasa, nepi ka produk digital. Nyatana, teu aya watesna dimana konsumen pikeun produk ieu asalna. Hal ieu sabab pembeli produk bisa datang ti sakuliah Indonesia, malah ti luar nagari. Ku alatan eta, kalayan bisnis online anjeun henteu kedah muka toko atanapi toko sapertos dina bisnis offline. Sadaya anu anjeun kedah laksanakeun nyaeta ngajalankeun usaha ku nyiptakeun situs web toko online, media sosial, atanapi pasar.
Pa keur jualan pulsa urang lumayan meunangkeun karugian, sabab loba jelema anu ngahutang. Salahna teh ti mimitina ku urang tara dituliskeun saha wae nu ngahutang, padahal jelema mah sok poho. Boh eta urangna nu poho nu ngahutangkeun, oge nu hutang nu sok poho. Jadi ayeuna mah sok dituliskeun saha-saha wae anu hutang teh, ngarah teu rugi tuluy. Mun aya nu rek ngahutang ge ku urang sok ditanya, "Iraha rek mayarna?" Ieu ngarah urang apal iraha waktu mayarna. Mun geus kitu tinggal nungguan waktu nu dijangjikeun, mun euweuh mayar wae biasana ku urang sok langsung ditagih, bisi manehna poho tea. Geus ditagih mah biasana sok langsung mayar.
Survei JakPat ngungkabkeun runtuyan kagiatan anu geus jadi adat masarakat Indonésia pikeun ngeusian waktu luang. Hasilna, saloba 70% réspondén atawa mayoritas urang Indonésia paling resep lalajo pilem. Ngadangukeun musik ogé kagiatan masarakat anu paling dipikaresep. Kacatet, saloba 68% responden ngadangukeun musik. Saterusna, aya 51% réspondén anu resep lalajo sérial/drama pikeun hiburan dina waktu luang. Sedengkeun pikeun nu lalajo serial/drama, 90% geus lalajo serial/drama ti Korea jeung 82% ngaku resep atawa rutin lalajo drama Korea dina 6 sasih katukang. Teras aya 40% réspondén anu resep maca warta online dina waktos senggang. Aya ogé anu ngalakukeun hobi sanés sareng maca buku/komik online dina waktos senggang. kumargi kitu industri cocok jang ngesian waktu luang nyaeta media.
Hape Samsung ZFlip teu ngan gaduh kaunggulan saukur tiasa ditilep hungkul, tapi oge anu janten pikaresepeun nyaeta di bagian tukangna aya layar leutik anu tiasa ningalikeun jam jeung tiasa dihias nganggo poto sakumaha kahayang urang. Janten upami hapena nuju ditilep, tetep bakal aya layar leutik dihareupna. Disain jeung warna hape ieu oge lalucu. Batrena oge tos gaduh fitur Fast Charging, nyaeta fitur anu nuju seeur diterapkeun ka loba hape di jaman ayeuna, dina waktos tilu puluh menit urang tos tiasa ngecas hape nepikeun lima puluh persen. Lamun soal kakuatan atau durability mah Samsung teu kedah diragukeun deui. Hape ieu tahan lamun dialungkeun jeung tahan gores jeung tahan lamun diasupkeun kana cai.
Salah sahiji hal anu kuring henteu kuciwa nalika kuring kuliah nyaéta diajar sareng nyobian olahraga anu paling ekstrim dina kahirupan kuring, nyaéta panjat tebing. Nyaan milih panjat tebing mangrupikeun kaputusan anu paling pikasieuneun anu kuring kantos dilakukeun saatos mutuskeun janten bagian tina organisasi pencinta alam.
Dina 2016, kuring mutuskeun pikeun neraskeun nguatkeun atikan ku fokus kana diajar panjat tebing. Butuh waktu kuring ngeunaan 3 bulan pikeun neuleuman ngeunaan seluk beluk olahraga ieu. Ampir unggal poé kuring diajar jeung latihan, ti teori, latihan climbing on tembok, bouldering nepi ka latihan fisik. Kuring ngalakukeun sagalana kalawan senang sanajan kuring capé pisan. Sakainget 2 minggu sakali abdi sareng rerencangan angkat ka hiji daerah di Karanganyar kanggo panjat tebing.
Juru kunci nyaeta salah sahiji jenis tokoh adat. Juru kunci nyaeta jelema nu dibere atawa boga tugas jang ngajaga tempat-tempat nu dianggap keramat. Maranehna diangkat ku pamarentah daerah, contona juru kunci atawa kuncen nu aya di Bandung jeung kokolot ti desa nu sejenna. Maranehna dibere tugas jang ngajaga kawasan ti isuk nepikeun ka sore atawa cicing didinya. Biasana juru kunci atawa kuncen gawe di kuburan atawa tempat keramat, maranehna bakal ngaberesihkeun tempat eta jeung ngarahkeun pengunjung. Juru kunci atawa kunceng bakal mere nyaho naon nu bae dilakukeun jeung naon nu ulah dilakukeun. Maranehna ngajagaan tempat eta ngameh teu ruksak atawa kajadian hal-hal nu teu dipikahayang.
Boba nyaeta salah sahiji kuliner nu keur rame akhir-akhir ieu, kabeh kuliner make boba keur topping na. Ti mulai milk tea, thai tea, croffle, ice cream, pancake, kabeh make boba. Boba laku pisan di pasaran, bisa manggih dimana wae mulai di gigireun jalan, nepika cafe jeung restoran. Salah sahiji menu di KFC Cafe nyaeta aya Mocca Float Boba. Ceuk urang mah rasana ngeunah, tapi teu istimewa teuing biasa wae soalna geus sering meuli jeung ngasaan. Jadi minuman nu make boba atawa heunteu eweh bedana, da boba mah eweh rasaan ngan jadi topping biasa. Harga lima belas rebu jang minuman mocca float boba rada kurang mending, mun daek ge toppingna tong boba doang tapi di bere es krim saeutik.
Geus sababaraha poe ayeuna mah teu bisa deui ngagunakeun TV anlaog, tapi kudu ganti kana TV digital. Sabenerna mah emang perlu diterapkeun peraturan kieu teh soalna urang geus nyobaan TV digital kumaha rasana jeung tampilanna, tangtuna leuwih nyaman. Gambar nu ditampilkeunna oge jelas pisan, henteu deui kawas TV analog nu sakapeung sok siga digembrong sireum tampilanana teh. Tuluy sora nu kadengena oge ngeunah didengena jeung jelas, jadi teu kudu deukeut-deukeut teuing jeung TV na. TV digital oge geus aya fasilitas EPG na nyaeta fasilitas ngameh urang nyaho acara nu geus ditayangkeun atawa nu bakal ditayangkeun. Jadi urang moal katinggaleun acara nu dipikaresep ku urang.
Inuman munggaran anu kuring maréntahkeun dulur jang meuli capucino cincau nyaéta minuman favorit urang bahuela. Waktu éta kuring ogé mesen spageti nala nu aya di hareupun imah pikeun marengan inuman kuring dipesen. Ayeuna kuring boro kantos angkat meuli Capucino cincau deui. Teu siga baheula, unggal aya tugas, ampir sok ka Capucino cincau, nepi ka bisa kenalan anyar ti nagara sejen oge berkat sering nongkrong di Capucino cincau, nu baheula mah viral. Meureun ayeuna kuring bosen sabab kuring kungsi di Capucino cincau teuing ngan pikeun méakkeun waktu. Kuring ayeuna nyaho Capucino cincau varian inuman ogé condong jadi sarua siga kopi sacetan. Salian ti éta, kuring ogé ayeuna nyobian ngirangan asupan gula sanaos gula getih kuring saé.
Rangginang mangrupakeun kadaharan tradisional anu dijieunna tina beas atawa beas ketan. Biasana indung urang jeung Ceu Emeh sok nyieun kadaharan ieu lamun keur aya acara siga muludan atawa haolan di imah. Indung urang nu nyieun adonanna, sedengkeun Ceu Emeh anu ngagorengna. Cara nyieunna adonanna oge babari, sok make beas ketan, cai kalapa, pewarna dahareun sacukupna, minyak kalapa jang ngagorengna, bawang bodas nu geus dihaluskeun, tarasi, uyah, jeung bumbu kaldu bubuk rasa sapi. Samemeh digoreng, biasana ku indung urang sok di poe heula eta rangginang teh di loteng anu kasorot panon poe, fungsina ameh garingna rata. Saenggeus kitu mah kari digoreng ku minyak nu geus dipanaskeun.
Basa urang geus naek ka SMP ponsel handphone geus loba perkembangan jadi makin canggih salian ti bisa nelepon, sms ngadengekeun lagu jeung radio ponsel handphe oge bisa di pake nonton tv, ponsel handphone jaman eta aya antena na anu kudu di panjangkeun keur nengan sinyal lamun rek ningali tv beda jeung ayeuna anu bisa streaming dimana wae nongton tv tapi teu riweh ku antena.  Jaman eta oge geus mulai loba piliheun jeung bentuk ponsel handphone, aya nu leutik panjang aya oge nu meber. Geus mulai aya oge jaman BBM blackberry messanger, bareto anu bisa BBM an teh ges canggih pisan, kakarek makin kadieu rame aya pnnsel handhone androida anu terus ngacanggihan siga ayeuna.
Cara ngahurungkeun seuneu di gunung. Mimiti jieun gundukan taneuh jang tempat perapianna. Kumpulkeun awi garing, rangrang garing, jeung kulit awi ka tempat perapian. Geus kitu ku urang susun ka luhur ku cara memanjang, ngameh seuneuna konsisten jeung beakna lila. Tuluy bagian tumpukan nu paling luhur, urang bisa bere rangrang garing. Saenggeus eta, hurungkeun sacara lalaunan ku korek api nu ku urang boga. Antepkeun seuneu hurung ti luhur, kipas-kipas weh lalaunan nepikeun ka seuneu di bagian luhur kabentuk. Lamun geus hurung, antepkeun perapian hurung nepikeun ka beak. Ulah ditambahan deui awi, soalna bakal jadi boros. Mun geus hurung mah urang tinggal siduru atawa masak dahareun.
Cara ngalakukeun sit up nu bener ieu penting dilakukeun ngameh teu cedera otot awakna. Nu kahiji posisi awak, nyaeta ku posisi nangkarak. Saenggeus eta lipet tuur jeung tempelkeun suku ka lantai. Nu kadua posisi leungeun, pas ngalakukeun sit up, teundeun leungeun dina posisi silang di luhur dada atawa teundeun di deukeut ceuli. Nu katilu angkat awak ka luhur, ka arah tuur, pas geus naekeun awak, atur nafas. Nu kaopat saenggeus awak diangkat deukeut kana tuur, geura-geura balikeun awak ka posisi mimiti atawa posisi nangkarak. Lakukeun gerakan ieu sabari narik nafas. Nu terakhir tinggal ulang-ulang gerakan anu tadi saloba 10 kali atawa saluyu jeung kamampuan awak.